Mayländer 2000 óta vezeti folyamatosan a biztonsági autót, kivéve a 2001-es kanadai nagydíjat, amikor sérült volt. Ekkor csapattársa, Marcel Fässler helyettesítette. Talán a számára legeseménydúsabb verseny a 2007-es japán nagydíj volt, amikor is először mögüle rajtolt el a mezőny, mert nem volt olyan jó állapotban a pálya a heves esőzések miatt, hogy elengedhessék a mezőnyt. Az első 18 kört mögötte tette meg a mezőny, és csak ezután jöhetett ki a boxba. Később, mikor Fernando Alonso kiesett, ismét be kellett jönnie pár körre.